open-index/open-wikipedia-markdown huggingface dataset:
Մարկոս Յուստինոս

**Մարկոս Հունիանոս Յուստինոս** (Justinus), (ծն․ և մահ․ թվականները անհայտ), 2-րդ-3-րդ դարերի հռոմեացի պատմիչ։ Յուստինոսի գործը մ․թ․ա․ 1-դդ․ հռոմեացի պատմագիր Պոմպեոս Տրոգոսի չպահպանված աշխատության («Փիլիպպոսի պատմությունը», կազմված էր 44 գրքից) համառոտ շարադրանքն է։ Պոմպեոս Տրոգոսի երկը եղել է ծավալուն մի գործ և ընդգրկել է հին հույներին ու հռոմեացիներին հայտնի բոլոր ժողովուրդների ու երկրների պատմությունը՝ Ասորեստանի ավանդական թագավորներից մինչև Օգոստոս կայսրի ժամանակաշրջանը, իսկ Յուստինոսը քաղել է առավել ուշադրության արժանի փաստերը, մշակել դրանք՝ երբեմն թույլ տալով անճշտություններ։ Գրքերում կարևոր տեղեկություններ կան Հայաստանի Աքեմենյան ժամանակաշրջանի, Տիգրան Մեծի գործունեության (դաշինքը Միհրդատ VI Եվպատորի հետ, Սելևկյանների թագավորության գրավումը և այլն), Հայաստանի աշխարհագրության մասին։
thumb|''Epitome historiarum Trogi Pompeii''

Կատեգորիա:Պատմիչներ
Կատեգորիա:Հռոմեական պատմիչներ
Կատեգորիա:Հին հռոմեացի գրողներ
Կոնստանտին Յուոն

**Կոնստանտին Ֆեոդորովիչ Յուոն** (, ), խորհրդային նկարիչ։ ԽՍՀՄ ժողովրդական նկարիչ (1950)։ ԽՍՀՄ Գեղարվեստի ակադեմիայի իսկական անդամ (1947)։

## Կենսագրություն
1892-1898 թվականներին սովորել է Մոսկվայի գեղանկարչության, քանդակագործության և ճարտարապետության ուսումնարանում, ավարտելուց հետո, մինչև 1900 թվականը, աշխատել է նույն ուսումնարանում (Վալենտին Սերովի արվեստանոց)։
մինի|ձախից|Ձմեռ (Յուոնի աշխատանքը)
Յոոն եղել է «Միր իսկուսավա» խմբավորման անդամ, ռուս նկարիչների միության կազմակերպիչներից, Հեղափոխական Ռուսաստանի նկարիչների ասոցիացիայի անդամ (1925)։ Ստեղծել է ռուս, պրովինցիայի ազգային պատմական ինքնատիպությունը բացահայտող նկարներ և գունեղ, վառ բնանկարներ (կրել է իմպրեսիոնիզմի ազդեցությունը)։ Խորհրդային տարիներին Յուոն ռուս, ռեալիստական արվեստի ավանդույթների պահպանման ջատագովներից էր («Գմբեթներ և ծիծեռնակներ», 1921), մարմնավորել է պատմական-հեղափոխական թեմաներ («Կրեմլի գրոհը 1917 թվականին», 1947), խորհրդային մարդկանց կերպարներ («Արդյունաբերական Մոսկվայի առավոտը», 1949, բոլորը՝ Տրետյավովյան պատկերասրահում, Մոսկվա)։

Ձևավորել է թատերական ներկայացումներ, ստեղծել նաև գրաֆիկական գործեր։ Դասավանդել է Մոսկվայի սեփական ստուդիայում (Ի․ Օ․ Գուդինի հետ համատեղ, 1900-1917), Մոսկվայի Վ․ Ի․ Սուրիկովի անվ․ գեղարվեստի ինստիտուտում (պրոֆեսոր՝ 1952-1955) և այլ ուս․ հաստատություններում։ Եղել է ԽՍՀՄ Գեղարվեստի ակադեմիայի կերպարվեստի տեսության և պատմության ԳՀԻ-ի տնօրենը (1948-1950), ԽՍՀՄ նկարիչների միության վարչության 1-ին քարտուղարը (1957 թվականից)։

## Պարգևներ, մրցանակներ
* ԽՍՀՄ պետական մրցանակ (1943)
* Լենինի շքանշան
* ԽՍՀՄ ժողովրդական նկարիչ
* Աշխատանքային Կարմիր դրոշի շքանշան
* «Անձնվեր աշխատանքի համար Մեծ հայրենական պատերազմի ժամանակ» մեդալ
* ՌՍՖՍՌ ժողովրդական նկարիչ
* ՌԽՖՍՀ արվեստի վաստակավոր գործիչ

## Ծանոթագրություններ

Կատեգորիա:ԽՍՀՄ ժողովրդական նկարիչներ
Կատեգորիա:Ստալինյան մրցանակի դափնեկիրներ
Կատեգորիա:ԽՍՀՄ նկարիչների միության անդամներ
Կատեգորիա:Նովոդևիչյան գերեզմանատանը թաղվածներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:20-րդ դարի ռուս նկարիչներ
Կատեգորիա:Խորհրդային նկարիչներ
Կատեգորիա:19-րդ դարի ռուս նկարիչներ
Կատեգորիա:Ռուս բնանկարիչներ
Կատեգորիա:Իմպրեսիոնիստ գեղանկարիչներ
Կատեգորիա:Խորհրդային մանկավարժներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային թատերական նկարիչներ
Իտալո Զվևո

**Իտալո Զվևո (Սվևո) ** (, իսկական անունը՝ , ), իտալացի արձակագիր, դրամատուրգ։

## Կենսագրություն
## Ստեղծագործություններ

## Գրականություն
* Furbank P.N. Italo Svevo: The Man and the Writer. Berkeley: University of California Press 1966.
* Essays on Italo Svevo/ Thomas F. Staley, ed. Tulsa: University of Tulsa, 1969.
* Jonard N. Italo Svevo et la crise de la bourgeoisie européenne. Paris: les Belles lettres, 1969.
* Moloney B. Italo Svevo: A Critical Introduction. Edinburgh: Edinburgh UP, 1974.
* Nanni L. Leggere Svevo: Antologia della critica sveviana. Bologna: Zanichelli, 1975.
* Veneziani Svevo L. Vita di mio marito. Milano: Dall’Oglio, 1976.
* Capelli E., Nardi I. Italo Svevo. Firenze: La nuova Italia, 1976.
* De Laurentis T. La sintassi del desiderio: struttura e forme del romanzo sveviano. Ravenna : Longo, 1976.
* Russell Ch. Italo Svevo, the Writer from Trieste. Ravenna : Longo, 1978.
* Lebowitz N. Italo Svevo. Piscataway (N.J.)։ Rutgers UP, 1978.
* Fusco M. Italo Svevo, conscience et réalité. Paris: Gallimard, 1981.
* Italo Svevo et Trieste/ Jacques Bonnet, ed. Paris: Centre Georges Pompidou, 1987.
* Gatt-Rutter J. Italo Svevo: A Double Life. Oxford; New York: Clarendon Press, 1988.
* Lanquella G. Il tempo cristallizzato. Introduzione al testamento letterario di Svevo. Napoli a.o.: Edizioni Scientifiche Italiane, 1995.
* Italo Svevo tra moderno e postmoderno/ Longo A., ed. Ravenna: Il portico, 1995.
* Camerino G.A. Italo Svevo e la crisi della Mitteleuropa. Firenze: Liquori, 2002.
* Tortora M. Svevo novelliere. Pisa: Giardini Editori e Stampatori, 2003.
* Marani D. A Trieste con Svevo. Milano: Tascabili Bompiani, 2003.
* La Monaca D. Poetica e scrittura diaristica. Italo Svevo ed Elsa Morante. Caltanissetta-Roma: Salvatore Sciascia, 2005.
* De Angelis L. Qualcosa di più intimo. Aspetti della scrittura ebraica del Novecento italiano: da Svevo a Bassani. Firenze: La Giuntina, 2006.

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:20-րդ դարի տղամարդ գրողներ
Կատեգորիա:Ավտոճանապարհային վթարներից զոհվածներ
Կատեգորիա:19-րդ դարի ավստրիացիներ
Կատեգորիա:Մոդեռնիստ գրողներ
Կատեգորիա:Իտալացի գրողներ
Կատեգորիա:Իտալացի դրամատուրգներ
Կատեգորիա:Իտալացի թարգմանիչներ
Կատեգորիա:Իտալացի վիպասաններ
Կատեգորիա:Իտալացի արձակագիրներ
Կատեգորիա:Իտալացի գործարարներ
Կիևի դեղատուն թանգարան

**Կիևի դեղատուն թանգարան** (), թանգարան, որի ցուցանմուշները նվիրված են ուկրաինական դեղագիտությանը և դեղատնային գործին։ Այն գտնվում է Պոդոլում՝ Կիևի պատմական կենտրոնում։

## Ընդհանուր տեղեկություններ
1728 թվականին գերմանացի Յոհան Հեյտերը Պոդոլում՝ Անդրեևյան զառիվայրի հարևանությամբ բացեց Կիևում առաջին սեփական դեղատունը։ Դրա արտոնագիրը ստացել է կայսր Պետրոս II հրամանով 1728 թվականի հուլիսի 28-ին: Նրա մահվանից հետո 1751 թվականից դեղատունը որպես ժառանգություն անցավ նրա այրուն՝ Աննա Հեյտերին (երկրորդ ամուսնությունից ազգանունը Գյունինգեն)։ Այդ տարվանից դեղատան կառավարմամբ սկսեց զբաղվել Գեորգ Ֆրիդրիխ Բունգեն, որը հետո դարձավ Աննայի փեսան։ Հենց Բունգեն էլ Կիևում հիմնադրեց դեղագետների դինաստիան։ Միակ սեփական դեղատունը լինելով ողջ Կիևում այն Բունգեին հսկայական հաջողություններ բերեց, քանի որ միակ պետական դեղատնից կարող էին օգտվել բացառապես զինվորականները։ 1811 թվականի Պոդոլի հրդեհից հետո դեղատան շենքը վերակառուցվել է կլասիցիզմի ճարտարապետությամբ, որի հեղինակն էր ճարտարապետ Անդրեյ Իվանովիչ Մելենսկին։ Դեղատունը գոյությունը պահպանեց ավելի քան 110 տարի, մինչև 1835 թվականը, որից հետո շենքը վաճառվեց և անցավ ձեռքից ձեռք։ 1983 թվականին սկսեցին այդ շենքում կատարել ռեստավրացիոն աշխատանքներ և միաժամանակ նաև թանգարանի ստեղծման աշխատանքներ։ Արդյունքում այն բացվեց 1986 թվականին։

Թանգարանի առաջին հարկում ստեղծած է XVIII–XIX դարերի դեղատան ինտերիերը։ Այստեղ ցուցադրված են դեղագործական սպասք, կահույք, ատամնաբուժական և վիրահատական գործիքներ և այլն։ Նկուղում մի քանի բաժիններ կան՝ հեքիմական խրճիթ, բուսաբույժ վանականի խուց, ալքիմիկոսի լաբորատորիա։

## Պատկերասրահ

Київ - Притисько-Микільська вул., 7 P1060204.JPG|Թանգարանի շենքը
Pharmacy is a museum in Kyiv1.JPG|Ցուցադրությունը
Pharmacy is a museum in Kyiv3.JPG|Թանգարանի նկուղի ցուցադրությունը


## Ծանոթագրություններ

Կատեգորիա:1986 հիմնադրումներ Ուկրաինայում
Կատեգորիա:1986 հիմնադրված թանգարաններ
Կատեգորիա:Կիևի թանգարաններ
Կատեգորիա:Կիևի տեսարժան վայրեր
Հանածոների և միներալների թանգարան (Ավստրալիա)

thumb|250px|right|Տիրանոզավր Ռեքս
**Ավստրալիայի հանածոների և միներալների թանգարան** (). թանգարան Նոր Հարավային Ուելսի նահանգի Բաթերսթ քաղաքում։ Թանգարանը բացվել է 2004 թվականին։ Հավաքածուն ցուցադրվում է վիկտորյանական դարաշրջանից մնացած նախկին դպրոցի շենքում, որը կառուցվել է 1874 թվականին։ Հավաքածուում, որին անվանում են նաև Սոմեվիլների հավաքածու ներառված է ավելի քան երկու հազար ցուցանմուշ։

## Ցուցանմուշներ
### Տիրանոզավր Ռեքս
Թանգարանի գլխավոր այցեքարտը զբոսաշրջիկների և խանդավառ մարդկանց համար Ավստրալիայում միակ ամբողջական տիրանոզավրի կմախքն է (10,5 մետր երկարությամբ և 4 մետր բարձրությամբ)։ Բացի դրանից, թանգարանում կան նաև Ավստրալիայում սաթի մեջ քարացած բրածոների, վիշապների քարացած ձվերի, ինչպես նաև օպալի՝ ծիածանաքարի ամենամեծ հավաքածուները։

### Սոմերվիլիայի հավաքածու
Թանգարանի հավաքածուների մեկ երրորդ մասը կազմում են քարացած հանածոները, մնացած երկու երրորդը միներալներն են։ Համարվում է, որ բացման տարում թանգարանի ամբողջ հավաքածուն գնահատավել է 15 միլիոն ԱՄՆ դոլար։

## Ֆինասավորում
Թանգարանն ստեղծվել է կառավարության և հովանավորների կողմից, ինչպես նաև բարեգործական նվիրատվությունների արդյունքում։ Մշտական գործունեությունն ապահովում է Բատերստի խորհրդը։

## Ծանոթագրություններ

## Արտաքին հղումներ
* Թանգարանի կայքը 

Կատեգորիա:2004 հիմնադրումներ Ավստրալիայում
Կատեգորիա:2004 հիմնադրված թանգարաններ
Կատեգորիա:Ավստրալիայի թանգարաններ
Կատեգորիա:Հնէաբանական թանգարաններ
Կատեգորիա:Նոր Հարավային Ուելս
Ալ-Տաֆիլա

**Ալ-Տաֆիլա** (), քաղաք Հորդանանի Թագավորության Ալ-Տաֆիլայի մարզում։ Քաղաքի անվանումը հիշատակված է եղել Աստվածաշնչում, որտեղ նշված է եղել, որ քաղաքը նախկինում եղել է հրեաներով բնակեցված։

Քաղաքի հեռախոսային կոդը՝ *+(962)3*, Ժամային գոտին՝ *+3 (UTC)*, իսկ քաղաքի ներկայիս քաղաքապետը (կառավարիչը) համարվում է արաբ ոստիկան Խալիֆ Հուլեիֆատը։

## Աշխարհագրություն
Քաղաքը գտնվում է Ալ-Տաֆիլայի մարզի կենտրոնական հատվածում՝ Լեռնային Հորդանանում։ Քաղաքը գտնվում է մայրաքաղաք Ամմանից 120 կմ դեպի հարավ-արևմուտք։

Գտնվում է ծովի մակարդակից 985 մետր բարձրության վրա։

## Բնակչություն
Ըստ 2004 թվականի մարդահամարի տվյալների, քաղաքի բնակչությունը կազմում է 23 512 մարդ։

## Ծանոթագրություններ

Կատեգորիա:Հորդանանի քաղաքներ
Բրյոյ լա Ռեորտ

**Բրյոյ լա Ռեորտ** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆոր շրջանում։ Մտնում է Սյուրժեր կանտոնի կազմի մեջ։

Համայնքի INSEE կոդ՝ 17063։

## Բնակչություն
Համայնքի բնակչությունը 2010 թվականին կազմում էր 416 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բրյոյ լա Ռեորտ 

Կատեգորիա:Ֆրանսիայի համայնքներ
Դեչկո Ուզունով

**Դեչկո Ուզունով** (, ), բուլղարացի գեղանկարիչ, դիմանկարիչ։ ԽՍՀՄ գեղարվեստի ակադեմիայի անդամ (1983), Սոցիալիստական աշխատանքի հերոս (1967).

## Կենսագրություն
Դեչկո Ուզունովը ծնվել է 1899 թվականին Բուլղարիայի Ստարա Զագորայի մարզի Կազանլիկ քաղաքում։ 1919-1922 թվականներին սովորել է Բուլղարիայի գեղարվեստի ազգային ակադեմիայում, 1922-1924 թվականներին՝ Մյունխենի գեղարվեստի ակադեմիայում։

Ստեղծել է գեղանկարներ (կտավ, յուղաներկ, ջրաներկ), դիմանկարներ, նատյուրմորտներ, պատմական, աստվածաշնչյան, առասպելական, ժամանակակից թեմաներով ժանրային գեղանկարներ, գրաֆիկական աշխատանքներ, իլյուստրացիաներ, զբաղվել է բեմանկարչությամբ, մոնումենտալ-դեկորատիվ գեղանկարչությամբ։

1938 թվականից եղել է Բուլղարիայի գեղարվեստի ազգային ակադեմիայի պրոֆեսոր, 1965 թվականից՝ Բուլղարիայի նկարիչների միության անդամ։ Ապրել և ստեղծագործել է Սոֆիայում։

1950, 1953 թվականներին արժանացել է Դիմիտրովյան մրցանակի։

## Գրականություն
* 
* 
* 
* 

thumb|210px|<small>Դեչկո Ուզունովի թանգարանը Կազանլիկում</small>

## Ծանոթագրություններ

## Արտաքին հղումներ
* '''9 работ (с 1920-х до 60-х годов) на Flickr'''
* **Выставка Дечко Узунова** в музее г. Самоков, Софийская область. 
* '''Бисера Йосифова о Д. Узунове'''  *: Художник размышляет о пройденном пути в цикле бесед с Б. Й. ([[1979]]-[[1986]])*
* **Монету в честь 110-летия со дня рождения Дечко Узунова выпустил [[Болгарский народный банк]] (2009).** 
* '''Воспроизведение живописной работы Д. Узунова на почтовой марке (1976)'''

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Բուլղարացի նկարիչներ
Կատեգորիա:Բուլղարացի պրոֆեսորներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Բուլղարիայի քաղաքական գործիչներ
Կատեգորիա:ԽՍՀՄ գեղարվեստի ակադեմիայի անդամներ
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Սոցիալիստական աշխատանքի հերոսներ
Բունիո

**Բունիո** (), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Պոն համայնքի կազմի մեջ։ Կոմունայի շրջանը՝ Սենտ։

Համայնքի INSEE կոդ՝ 17056։

## Բնակչություն
Համայնքի բնակչությունը 2010 թվականին կազմում էր 571 մարդ։

## Տնտեսություն
2010 թվականի տվյալներով՝ աշխատունակ տարիքի 362 մարդկանցից (15-64 տարեկան) 283-ը տնտեսապես ակտիվ էին, 79-ը՝ ոչ ակտիվ (ակտիվության ցուցանիշը՝ 78,2 %, 1999 թվականին եղել է 72,1 %)։ 283 աշխատունակ բնակիչներից 258-ը աշխատում էին (139 տղամարդ և 119 կին), անաշխատանք էին 25-ը (5 տղամարդ և 20 կին)։
79 անգործունակ մարդկանցից 13-ը աշակերտներ կամ ուսանողներ էին, 42-ը թոշակառու, 24-ը անաշխատունակ էին այլ պատճառներով

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բունիո
Սևիլյա (պրովինցիա)

**Սևիլյա** պրովինցիա է Անդալուզիա ինքնավար համայնքում, Իսպանիա։ Այն սահմանակցում է Մալագա և Կադիս պրովինցիաներին հարավից, Հուելվա պրովինցիային արևմուտքից, Բախադոս պրովինցիային հյուսիսից և Կորդավա պրովինցիային արևելքից։ Պրովինցիայի մայրաքաղաքն է համանուն Սևիլյա քաղաքը, որը նաև Անդալուսիայի մայրաքաղաքն է :

## Ընդհանուր տեղեկություններ
Պրովինցիայի հիմնական մասը տեղակայված է Գվադալկիվիր գետի ձախ ափին։ Արաբների ժամանակաշրջանի նախսկին անդալուսիա պրովինցիան բաժանված էր չորս թագավորությունների՝ Սևիլյա, Կորդովա, Խուեն և Գրանադա։ Սևիլյան ՀՆԱ-ի մակարդակով ամենամեծ պրովինցիան է Անդալուսիայում։ Մալագայի և Կադիսի պրովինցիաները համապատասխանաբար երկրորդ և երրորդ տեղում են։ Սևիլյայի նավահանգիստը կարևորագույն նշանակություն ունի պրովինցիայի տնտեսության մեջ։

Պրովինցիայի տարածքը 14.042 կմ քառակուսի է։ Բնակչությունը՝ 1.914.958 (2010), որի 40%-ը ապրում է մայրաքաղաք Սևիլյայում։ Պրովինցիան ներառում է 105 մունիցիպալիտետ։ Պրովինցիան Հուելվա պրեվինցիայի հետ կիսում է Դոնանա ազգային այգին։ Այստեղ է նաև Սիեռա Նորտե դե Սևիլյա ազգային այգին։ 177.484 հեկտար տարածքով այգին ամենամեծ արգելանոցն է Անդալուսիայում։ Գվադալկիվիր գետը անցնում է Պրովինցիայի արևելքից դեպի արևմուտք։ Պրովինցիայով են անցնում նաև Գուանդինա, Պինտա և Խենիլ գետերը։ Պրովինցիայի հյուսիսային մասը հիմնականում լեռնային է։

## Ծանոթագրություններ

Կատեգորիա:Իսպանիայի պրովինցիաներ
Բրան (Ծովափնյա Շարանտի գավառ)

**Բրան** (), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Մոնտանդր կանտոնի կազմի մեջ։ Շրջանը՝ Ժոնզակ։

Համայնքի INSEE կոդ՝ 17061։

## Բնակչություն
Համայնքի բնակչությունը 2010 թվականին կազմում էր 123 մարդ։

## Տնտեսություն
2010 թվականի տվյալներով՝ աշխատունակ տարիքի 69 մարդկանցից (15-64 տարեկան) 43-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը՝ 62,3 %, 1999 թվականին եղել է 69,0 %)։ 43 աշխատունակ բնակիչներից 42-ը աշխատում էին (27 տղամարդ և 15 կին), անաշխատանք էր 1 կին։ 26 անգործունակ մարդկանցից 2ժ7-ը աշակերտներ կամ ուսանողներ էին, 14-ը՝ թոշակառու, 5-ն անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բրան 

Կատեգորիա:Ֆրանսիայի համայնքներ
Ծովի սրտում

«**Ծովի սրտում**» (անգլ. In the Heart of the Sea), ամերիկյան կինոֆիլմ նկարահանված անհավանական իրական դեպքերի հիման վրա, ռեժիսոր Ռոն Հովադի կողմից։ Նկարահանված է Նատանիել Ֆիլբրիկի Ծովի Սրտում։ Կետորսական «Էսսեքս» նավի ողբերգությունը (In the Heart of the Sea: The Tragedy of the Whaleship Essex) գրքի հիման վրա։ Ֆիլմի պրեմիերան աշխարհի 37-ից ավել երկրներում տեղի է ունեցել 2015 թվականի դեկտեմբերի 2-ին։ Ռուսաստանում և Հայաստանում դեկտեմբերի 3-ին։ Նյու Յորքում դեկտեմբերի 7-ին։ ԱՄՆ-ում պրեմիերան տեղի է ունենալու 2015 թվականի դեկտեմբերի 11-ին։

## Սյուժե
1919 թվականին Ամերիկյան «Էսսեքս» նավը 20 հոգանոց անձնակազմով մեկնեց կետերի ձկնորսության Մասաչուսեթս նահանգի նավահանգստից։ 1820 թվականի աշնանը մեկուկես տարվա հաջող ձկնորսությունը ավարտվեց հսկա կաշալոտի հարձակման պատճառով։ Փրկվելու համար նավաստիները ստիպված էին լքել «Էսսեքս»-ը և նստել մակույկները։ Ավելի քան 90 օր նրանք Ծովի սրտում պայքարում էին իրենց փրկության համար։ Ուտելիքի բացակայության պատճառով նրանք ստիպված էին դիմել կանիբալիզմի։

## Դերասանական կազմ

## Ծանոթագրություններ

## Արտաքին հղումներ
* Պաշտոնական կայք
* 
* 
* «Ծովի Սրտում» Allmovie կայքում
* «Ծովի Սրտում» Box Office Mojo կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:IMAX ֆիլմեր
Կատեգորիա:Imagine Entertainment ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ռոն Հովարդի ֆիլմեր
Կատեգորիա:Ֆիլմեր մահվան մասին
Կատեգորիա:Pinewood Studios-ում նկարահանված ֆիլմեր
Կատեգորիա:Dune Entertainment ֆիլմեր
Կատեգորիա:Ֆիլմեր, որոնց գործողությունները տեղի են ունենում 1820-ականներին
Բուա

**Բուա** (), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Սեն Ժենի դը Սանտոնժ համայնքի կազմի մեջ։ Շրջանը՝ Ժոնզակ։

Համայնքի INSEE կոդ՝ 17050։

## Բնակչություն
Համայնքի բնակչությունը 2010 թվականին կազմում էր 543 մարդ։

## Տնտեսություն
2010 թվականի տվյալներով՝ աշխատունակ տարիքի 360 մարդկանցից (15-64 տարեկան) 240-ը տնտեսապես ակտիվ էին, 120-ը՝ ոչ ակտիվ (ակտիվության ցուցանիշը՝ 66,7 %, 1999 թվականին եղել է 70,8 %)։ 240 աշխատունակ բնակիչներից 215-ը աշխատում էին (119 տղամարդ և 96 կին), անաշխատանք էին 25-ը (10 տղամարդ և 15 կին)։
120 անգործունակ մարդկանցից 58-ը աշակերտներ կամ ուսանողներ էին, 38-ը՝ թոշակառու, 24-ը անաշխատունակ էին այլ պատճառներով.

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բուա 

Կատեգորիա:Ֆրանսիայի համայնքներ
Դավիդ Կոնչա

**Դավիդ Կոնչա** (իսպ.՝ David Concha Salas, ), իսպանացի հարձակվող, ով վարձավճարով հանդես է գալիս «Նումենսայում»։

## Ակումբային կարիեռրա
### «Ռեալ Սոսիեդադ»
2015 թվականին Դավիդը պայմանագիր է կնքել իսպանական «Ռեալ Սոսիեդադի» հետ։

### «Նումենսա»
2015 թվականի օգոստոսին վարձավճարով տեղափոխվել է «*Նումենսա*»։ Թիմի կազմում արդեն անցկացրել է 10 հանդիպում։

## Միջազգային հավաքական
Իսպանաիայի Մ19 հավաքականի հետ մասնակցել է Եվրոպայի երիտասարդական առաջնությանը, որտեղ Իսպանիայի հավաքականը հաղթանակ է տոնել։

## Ձեռքբերումներ
* Եվրոպայի չեմպիոն(Մ19) - 2015

## Ծանոթագրություններ

## Արտաքին հղումներ
* Պրոֆիլը transfermarkt.com կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռասինգի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կարմիրգյուղ (համայնք)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Կարմիրգյուղ**, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության հարավարևելյան հատվածում։ Ասկերան շրջկենտրոնից գտնվում է 35 կմ հեռավորության վրա, իսկ մայրաքաղաք Ստեփանակերտից՝ 22 կմ հեռավորության վրա։
Համայնքը բարձրլեռնային է, ունի 1531.2 հա տարածք, որից 819.25 հա գյուղատնտեսական նշանակության, 622.55 հա անտառային հողեր։
Կարմիրգյուղ համայնքի սահմանային գոտով հոսում է Կարկառ գետի վտակը։
Կարմիրգյուղ համայնքի բնակչության թվաքանակը կազմում է 171 մարդ, կա 58 տնտեսություն։
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 20 աշակերտներ։

## Տեսարժան վայրեր
Կան պատմամշակույթային հուշարձաններ՝ աղբյուր(1862 թ.), կամուրջ(1864 թ.), Սբ.Աստվածածին եկեղեցի(1841 թ.), գերեզմանոց(18-19դդ.), Ըղեն նահատակ եկեկղեցի (12-13դդ.), հաշվառված է 21 հուշարձան։

## Ծանոթագրություններ

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

Կատեգորիա:Ասկերանի շրջանի բնակավայրեր
Կատեգորիա:Արցախի Հանրապետության աշխարհագրություն
Կատեգորիա:Արցախի Հանրապետության բնակավայրեր
Bust

«**Bust**», ամերիկացի ռեփեր Վակա Ֆլոկա Ֆլեյմի երգը։ Այն թողարկվել է 2015 թվականի ապրիլի 2-ին Pornhub Records և 36BRICKHOUSE ձայնագրման լեյբլների կողմից։

## Նախապատմություն և թողարկում
thumb|left|130px|Տեսահոլովակը թողարկվել է Pornhub կայքի կողմից
2015 թվականի մարտի 31-ին Վակա Ֆլոկան իր Թվիթթերի էջում հայտարարեց, որ Pornhub կայքի օգտատերերից մեկը առանց իր իմացության լուսանկար է հրապարակել, որում պատկերված է ինքը՝ ինչ-որ կնոջ հետ սեռական հարաբերությամբ զբաղվելիս։ Այնուհետև հայտնի դարձավ, որ դա ընդամենը ապրիլի 1-ի կատակ է և իրականում այդ լուսանկարը Վակա Ֆլոկայի նոր տեսահոլովակից է, որը թողարկվելու է Pornhub կայքի կողմից։ Ապրիլի 2-ին տեսահոլովակը, որի ռեժիսորն է Նիկոլաուս Գուսենը, տեղադրվեց Վակա Ֆլոկայի ՅուԹյուբի էջում, ինչպես նաև PornHub կայքում։ Տեսահոլովակի տարբեր դրվագներում հայտնվում են դերասաններ Սայմոն Ռեքսը, Էնդի Միլոնակիսը, ռեփեր Մշին Գան Քելլին, դիջեյ DJ Whoo Kid-ը և մեկնաբան Ջոշ Օստրովսկիյն։ Տեսահոլովակում նկարահանվել են նաև մի շարք հայտնի պոռնոդերասանուհիներ։

## Քննադատական արձագանքներ
Մի շարք հրատարակչություններ տեսահոլովակը անվանել են «աշխատանքի համար վտանգավոր» ()։ «Complex» ամսագրի լրագրող Ջեյմս Էլիոտը գրել է, որ չնայած տեսահոլովակում մերկ տեսարաններ չկան, սակայն այնուամենայնիվ խելացի քայլ չէ այն դիտել աշխատավայրում։

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում

Կատեգորիա:Վակա Ֆլոկա Ֆլեյմի երգեր
Խելագար ուսուցիչները

**Խելագար ուսուցիչները** (), ֆրանսիական կոմեդիա է, որ նկարահանվել է 2013 թվականին ռեժիսոր Պիեռ Ֆրանսուա Մարտին Լավալի կողմից։ Ֆիլմի հիմքը Փիքայի և Էռոքի Les Profs կոմիքսներն են։ Այն եղել է ամենաշքերթային ֆրանսիական ֆիլմը այդ տարի՝ ունենալով 3,957,176 դիտումներ Ֆրանսիայում։

Սիկվալի՝ Խելագար ուսուցիչներ 2-ի պրեմիերան եղել է 2015 թվականի հուլիսի 1-ին։

## Ծանոթագրություններ

Կատեգորիա:2013 ֆիլմեր
Կատեգորիա:Ֆրանսիական ֆիլմեր
Ցմահ սենատոր (Իտալիա)

thumb|175px|Ջորջո Նապոլիտանոն նախագահ ընտրվելուց հրաժարական է տվել, իսկ նախագահության ժամկետն ավարտվելուց հետո վերադարձել է սենատ
**Ցմահ սենատոր** (), պատվավոր պաշտոն Իտալիայի սենատում։

Ըստ Իտալիայի սահմանադրության ցմահ սենատորի պաշտոն կարող են ստանալ Իտալիայի նախկին նախագահները (հոդված 59, կետ 1)։ Բացի այդ Երկրի նախագահը կարող է այդ պատվին արժանացնել հինգ քաղաքացու, ովքեր հասարակական գործունեության, գիտության, արվեստի և գրականության ասպարեզում կառկառուն ծառայությունով փառավորել են հայրենիքը (հոդված 59, կետ 2)։

Սենատում հինգ ոչ ընտրվող սենատորների քանակը չի կարող գերազանցել հինգը, ինչը թույլ չի տալիս լրջորեն ազդել Սենատի որոշումների վրա։

## Ներկայումս գործող սենատորները
* Էլենա Կատանեո
* Մարիո Մոնտի
* Ջորջո Նապոլիտանո
* Ռենցո Պիզնո
* Կարլո Ռուբիա
* Չամպի Աձելիո

## Նախկին ցմահ սենատորները
* Կլաուդիո Աբադո
* Ջուլիո Անդրեոտի
* Ջովանի Անիելի
* Կարլո Բո
* Նորբերտո Բոբիո
* Լեո Վալիանի
* Վիտորիո Վալետտա
* Ջովանի Գրոնկի
* Ֆրանչեսկո դե Մարտինո
* Էնրիկո դե Նիկոլա
* Գաետանո դե Սանկտիս
* Էդուարդո դե Ֆիլիպպո
* Ումբերտո Ձանոտտի Բյանկո
* Լուիջի Էյնաուդի
* Պիետրո Կանոնիկա
* Կաստելնուովո Գվիդո
* Էմիլիո Կոլոմբո
* Ֆրանչեսկո Կոսիգա
* Ռիտա Լևի Մոնտալչինի
* Ջովանի Լեոնե։
* Մարիո Լուցցի
* Չեզարե Մերցագորա
* Էուջենիո Մոնտալե
* Պիետրո Նեննի
* Ջուզոպպե Պարատորե
* Ֆերուչչո Պերի
* Ալեսանդրո Պերտինի
* Սերջիո Պինինֆարինա
* Կամիլա Ռավերտա
* Մեուչիո Ռունի
* Կարլո Ալբերտո Սալուստրի, գրական անունը Տրիլուսա ()
* Ջուզեպպե Սարագատ
* Անտոնիո Սենյի
* Օսկար Լուիջի Սկալֆարո
* Ջովանի Սպադոլինի
* Լուիջի Ստուրցո
* Պաոլո Էմիլիո Տավիզանի
* Արտուրո Տոսկանինի։
* Ամինտորե Ֆանֆանի
* Պասկուալե Յանակոնե

## Ծանոթագրություններ

Կատեգորիա:Իտալիայի ցմահ սենատորներ
Նինձյան Բևեռլի-Հիլզից

**«Նինձյան Բևեռլի-Հիլզից»** (), կատակերգական ժանրի մարտաֆիլմ, նկարահանվել է 1997 թվականին, պատմում է մի անշնորհք նինձյայի մասին։ Ֆիլմի ռեժիսորը Դենիս Դուգանն է։ Սցենարի հեղինակներն են Մարկ Ֆելդբերգը և Միտչել Կլեբանովը։

## Դերերում

## Երաժշտություն
# «You’re a Ninja?…»
# «Kung Fu Fighting» - Patti Rothberg
# «One Way or Another» - Blondie
# «…We Are in Danger…»
# «Tsugihagi Boogie Woogie» - Ulfuls
# «Low Rider» - War
# «The blackness of my belt…»
# «Tarzan Boy» - Baltimora
# «…my identity must remain mysterious…»
# «Turning Japanese» - The Vapors
# «You’re the big, fat Ninja, aren’t you?»
# «Kung Fu Fighting» - Կառլ Դուգլաս
# «I’m Too Sexy» - Right Said Fred
# «…close to the temple, not inside»
# «I Think We’re Alone Now» (ճապոնական տեսակ) - Լենա Լովիչ
# «Finally Got It» - Little John
# «…Yes, I guess I did»
# «The End» - Ջորջ Քլինթոն & Buckethead

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Դենիս Դուգանի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Տակաակի Կաձիտա

**Տակաակի Կաձիտա** (; ), ճապոնացի ֆիզիկոս։ 2015 թվականին նա Ֆիզիկայի Նոբելյան մրցանակը կիսում է Արթուր ՄըքԴոնալդի հետ առ այն, որ նրանք երկուսն էլ բացահայտել են նեյտրինային տատանումները։

## Վաղ և անձնական կյանք
Տակաակի Կաձիտան ծնվել է Ճապոնիայի Հիգասիմացույամի քաղաքում, իսկ նրա կինը՝ Միշիկոն, ծնվել է Ճապոնիայի Տոյամա քաղաքում։

## Կարիերա
մինի|Տակաակի Կաձիտան 2015 թվականի ֆիզիկայի Նոբելյան մրցանակ հանձնելու ժամանակ
1981 թվականին նա ավարտում է Սայթամի համալսարանը։ 1986 թվականին Տոկիոյի համալսարանում նա ստացել է դեկտորական աստիճան։ Իսկ արդեն 1988 թվականին աշխատել է Տոկիոյի համալսարանին կից տիեզերական ճառագայթների ուսումնասիրման ինստիտուտում (ICRR), որտեղ 1992 թվականին ստացել է դոցենտի, իսկ 1999 թվականին պրոֆեսորի կոչումներ։ Այդ թվում նաև, Տակաակին 1999 թվականին ICRR-ում զբաղեցրել է նեյտրինային տատանումների կենտրոնի տնօրենի պաշտոնը։ Արդեն 2015 թվականին Տակաակի Կաձիտան աշխատում է Տոկիոյի համալսարանին կից գտնվող Քավլիի ինստիտուտի տիեզերքի ֆիզիկայի և մաթեմատիկայի բաժիններում (Kavli IPMU) և դառնում տիեզերական ճառագայթների ուսումնասիրման ինստիտուտի տնօրեն (ICRR)։

1988 թվականին Կաձիտայի փորձը ցույց է տվե մյուոնային նեյտրինոների թիվը դեֆիցիտ մթնոլորտային նեյտրինոներում, որը կոչվել է «Մթնոլորտային նեյտրինոների անոմալիաներ»։ Նույն թվականին՝ 1998 թվականին, Սուպեր Կամիոկանդեի գիտափորձի արդյունքում, որտեղ Տակաակի Կաձիտան նույնպես ունի իր սեփական մասնակցությունը, հաստատել է նեյտրինային տատանումների գոյությունը։

## Մրցանակներ
* Ֆիզիկայի Նոբելյան մրցանակի դափնեկիր։
* Կարլսրուեի տեխնոլոգիական ինստիտուտում ստացել է Յուլիսա Վեսսի մրցանակ (2013)
* Ասախի մրցանակ (1987)։
* Ասախի մրցանակ (1998)։
* Վ. Կ. Գ.-ի մրցանակ Ֆիզիկայի ամերիկյան հասարակության կողմից (2002)

## Ծանոթագրություններ

## Արտաքին հղումներ
* Ինֆորմացիա Նոբելյան կոմիտե կայքում 
* *Անդրեյ Բորիսով* Заколебали. Почему за превращения нейтрино присудили Нобелевскую премию по физике // Lenta.Ru, 2015, հոկտեմբերի 6

Կատեգորիա:Ճապոնացի ֆիզիկոսներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:Տոկիոյի համալսարանի շրջանավարտներ
Տիրամայր Գվադալուպեի եկեղեցի (Մեխիկո)

**Տիրամայր Գվադալուպեի եկեղեցի ** (), Մեխիկոյի հյուսիսում գտնվող կաթոլիկ եկեղեցի, բազիլիկ, ազգային տաճար, որը կառուցվել է Տեպեյակ բլրի մոտ, այն վայրում, որտեղ տիրամայր Գվադալուպեն երևացել է Խուան Դիեգո Կուաուխտլատոատցինին։ Վայրը հայտնի է նաև որպես Գվադալուպե վիլա կամ պարզապես վիլա, քանի որ այստեղ կան բազմաթիվ եկեղեցիներ և նման կառույցներ։

Նոր բազիլիկայում է գտնվում Խուան Դիեգոյի տիլմատլին (կամ ժամացույցը), որի վրա պատկերված է Գվադալուպեն։ Վայրը համարվում է կաթոլիկ աշխարհի ամենակարևոր ուխտատեղին, որտեղ տարեկան այցելում են միլիոնավոր մարդիկ, հատկապես դեկտեմբերի 12-ին, երբ նշվում է Տիրամայր Գվադալուպեի օրը։

## Պատմություն
Երբ իսպանացի նվաճողներն ավերում են մայր աստվածուհուն նվիրված Տոնանցին տաճարը, նույն սրբավայրում կառուցվում է մատուռ։ Այս սրբավայր ուխտավորները եկել են դեռևս 1531-1532 թվականներից։ Վերջին տարիներին սրբավայր է կառուցվել Տեպեյակ բլրի լանջին։ Այն հարմարեցվել է որպես նոր բազիլիկի ծխական մաս։ 1622 թվականին կառուցվել է նոր, վեհաշուք սրբավայր, իսկ 1709 թվականին կառուցվել է ավելի մեծ կառույց։ Տարածքում գտնվող 18-րդ դարի մյուս կառույցներն են ծխական եկեղեցին, մենաստանը, միանձնուհիների եկեղեցին, մատուռ և բլորի մատուռը։ 1750 ստեղծվել է եկեղեցական երգչախումբը։ 1754 թվականին այն միանում է Սուրբ Ջոն Լատերանի բազիլիկին։

## Պատկերասրահ

ANTIGUA CATEDRAL.jpg|Հին Տիրամայր Գվադալուպեի
Templo del Pocito.jpg|Pocito տաճար
TEMPLO EXPIATORIO.jpg
Altar Basilica of Lady Guadalupe.jpg|Տիրամայր Գվադալուպեի պատկերը նոր բազիլիկայում 
Interior view of the old bazilica Guadelupe in Mexico.jpg|Տիրամայր Գվադալուպեի Հին տաճարը ներքին տեսքը


## Աղբյուրներ
* Archdiocese of Mexico (2009), Vicaría de Guadalupe - Antecedentes Históricos (in Spanish)

## Արտաքին հղումներ
*  Interactive tour of the Basilica campus 
*  Official website of the Basilica, Virgen de Guadalupe

Կատեգորիա:Մեքսիկայի շենքեր և կառույցներ
Կատեգորիա:Մեքսիկայի եկեղեցիներ
Ճակատագրի թակարդ (Թոմ և Ջերի)

**«Ճակատագրի թակարդ»** (), «Թոմ և Ջերի» անիմացիոն մուլտֆիլմի 25-րդ սերիան։ Համարվում է առանձին կարճամետրաժ մուլտֆիլմ։

Էպիզոդը թողարկվել է 1946 թվականի հունիսի 29-ին՝ Ամերիկայի Միացյալ Նահանգներում` «Metro-Goldwyn-Mayer» ընկերության կողմից։

## Սյուժե
[մինի|ձախից|250px|[Թոմ կատու|Թոմը և Սև գործարար կատուն փորձում են երկու կեսի վերածել Ջերիին, սակայն արդյունքում վնասվում է Թոմի պոչը]]
Ինչպես միշտ, Թոմը և Ջերին գտնվում են պայքարի մեջ։ Ջերին կարողանում է սողոսկել Թոմ կատվի ձեռքից և մտնել իր տուն։ Թոմը հարցին լուծում տալու համար իրենից գոհ պայթուցիկ է այրում մկան տան դիմաց, սակայն չի էլ նկատում որ իր մեջքի հետևում նույն բանը (այս դեպքում ավելի մեծ պայթուցիկով) իր հետ անում է Ջերին։

Հետո Թոմը աղբաթիակով փորձում է վնասազերծել Ջերիին, սակայն անզգուշությամբ վնասում է սեփական երեսը։ Ջերին փախչելով հանգրվանում է իր տան մեջ, սակայն իր տան մեջ է տեսնում նաև ուշաթափված Թոմի գլուխը։

Զայրացած և ուժասպառ եղած Թոմը սկսում է գրքերում որոնել մկների դեմ գործող ծառայություն և գտում է համապատասխան հոդվածը։ Թոմը զանգահարում է այդ հասցեյով և նրանց բնակարան է ժամանում աշխատանքային հագ ու կապով մի սև կատու։ Սև կատուն լվանում է իր ձեռքերը ակվարիումի ջրում և ձեռքերը սրբում վարագույրով։

Այնուհետև սև կատուն անցնում է իր գործին։ Թոմը և մյուս կատուն սկսում են իրենց պայքարը «երկու մեկի դեմ» սկզբունքով։ Սկզբում նա մետաղյա պտուտակը ներկում է պանրագույն և նրան հաղորդում պանրի հոտ։ Դրանից հետո Սև գործարար կատուն պանրանման պտուտակը գլորում է մկան բնի մեջ և Ջերին չի կռահում իրեն սպասվող վտանգի մաիսն։

Խայծը կուլ տալուն պես կատուն նրան ձգում է մագնիսով և դուրս բերում իր բնից։

Սև կատուն ցանկանում է կացինով երկու կես անել մկանը, սակայն արդյունքում կիսվում է Թոմի պոչը, իսկ մուկը՝ փախում է։ Այս փորձը ձախողվում է։ Թոմը և Սև գործարար կատուն գազ են անցկացնում Ջերիի բնի մեջ, չնկատելով հակագազով Ջերիին։

Ջերին վազում է դեպի անցքը։ Կատուները շրջապատում են նրան և փորձում երկու կողմից բռնել մկնիկին։ Ջերին խճճում է նրանց ձեռքերը, կատուները քաշքշում են միմյանց՝ մտածելով, որ Ջերիին են բռնել, և վերջիվերջո Թոմն այնպես է քաշում Բուտչին (Սև գործարար կատվին), որ ճեղքում է պատը։

Կատուները դուրս են սողում պատի փլատակների տակից և հասկանում, թե ով ում էր քաշում։ Կատաղած Բուտչը խաչում է «ՄԿՆԵՐԻ» և գրում «ԿԱՏՈՒՆԵՐԻ»՝ դառնալով «Կատուների սպանող», ինչը զարմացնում է Թոմին։

Բուտչը հանում է երկփողանի որսորդական հրացանը, Թոմը սարսափած ցատկում է պատուհանից, իսկ Բուտչը կրակում է վազող կատվի վրա։

## Ծանոթագրություններ

Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Թոմ և Ջերի
Կատեգորիա:Կարճամետրաժ ֆիլմեր
Կատեգորիա:Մուլտֆիլմեր կատուների մասին
Նիկոլայ Օխլոպկով

**Նիկոլայ Պավլովիչ Օխլոպկով** (), խորհրդային ռեժիսոր։ ԽՍՀՄ ժողովրդական արտիստ (1948)։ 
## Գործունեություն
1918 թվականից հանդես է եկել որպես դերասան, 1921 թվականից՝ ռեժիսոր։ 1923 թվականից՝ Մեյերխոլդի անվան թատրոնի դերասան, միաժամանակ սովորել է Մեյերխոլդի ղեկավարած Պետական թատերական արվեստանոցում։ 1930-1937 թվականներին գլխավորել է Ռեալիստական թատրոնը, 1938-1943 թվականներին՝ Վախթանգովի անվան թատրոնի ռեժիսոր և դերասան, 1943-1966 թվականներին՝ Մոսկվայի դրամայի թատրոնի (1954 թվականից՝ Մոսկվայի Մայակովսկու անվան թատրոն) գլխավոր ռեժիսոր։ Օխլոպկովը ձգտել է հերոսապաթետիկական ուղղվածության ներկայացումների, վառ հրապարակախոսության, ընդգծված թատերայնության։

## Լավագույն բեմադրությունները
Լավագույն բեմադրություններից են Ռեալիստական թատրոնում՝ «Մայրը» (ըստ Գորկու, 1933), Պոգոդինի «Արիստոկրատներ» (1935), Վախթանգովի անվան թատրոնում՝ Սոլովյովի «Ֆելդմարշալ Կուտուզով» (1940), Ռոստանի «Սիրանո դը Բերժրակ» (1942), Մայակովսկու անվան թատրոնում՝ «Երիտասարդ Գվարդիա» (ըստ Ֆադեևի, 1947), Շեքսպիրի «Համլետ» (1954), Եվրիպիդեսի «Մեդեա» (1961)։ 1920-ական թվականներից աշխատել է կինոյում իբրև դերասան և ռեժիսոր։ Դասավանդել է Թատերարվեստի պետական ինստիտուտում (պրոֆեսոր)։

## Պարգևներ
ԽՍՀՄ պետական մրցանակներ (1941, 1947, 1949՝ կրկնակի, 1951՝ կրկնակի)։ Պարգևատրվել է Լենինի և 3 այլ շքանշաններով։
## Ծանոթագրություններ

Կատեգորիա:Մայիսի 15 ծնունդներ
Կատեգորիա:Մայիսի 2 ծնունդներ
Կատեգորիա:Հունվարի 8 մահեր
Կատեգորիա:Մոսկվա քաղաքում մահացածներ
Կատեգորիա:Լենինի շքանշանի ասպետներ
Կատեգորիա:ԽՍՀՄ ժողովրդական արտիստներ
Կատեգորիա:Ստալինյան մրցանակի դափնեկիրներ
Կատեգորիա:20-րդ դարի դերասաններ
Կատեգորիա:Նովոդևիչյան գերեզմանատանը թաղվածներ
Կատեգորիա:Խորհրդային կինոռեժիսորներ
Կատեգորիա:Խորհրդային դերասաններ
Կատեգորիա:ԽՄԿԿ անդամներ
Լատիշներ

[225px|մինի|[Երգի ու պարի փառատոն (Լատվիա)|Լատվիայի երգի ու պարի փառատոնի մասնակիցներ]]
**Լատիշներ** (լատիշ. latvieši), ազգ, Լատվիայի հիմնական բնակչությունը։ Ապրում են նաև Մեծ Բրիտանիայում, Միացյալ Նահանգներում, Կանադայում, Գերմանիայում, Բրազիլիայում, Իռլանդիայում, Ավստրալիայում, Ռուսաստանում։ Խոսում են լատիշերեն։

Հավատացյալ լատիշները հիմնականում տարբեր հոսանքների բողոքականներ են առաջին հերթին՝ լյութերականներ, ինչպես նաև կաթոլիկներ Լատգալիայում (լատգալացիները Լատվիայի արևելքում և Սուիթները Կուրսայում), կա փոքրաթիվ ուղղափառներ։

Լատիշները հայտնվել են բալթյան (լատգալները, կուրշները, զեմգալները և սելները) և ֆիննական (լիվեր) ցեղերի միաձուլման արդյունքում միջնադարյան Լիվոնիայում XIII—XVI դարերում։ Ֆիննա-ուգրական ժողովուրդների մեջ են մտնում։

## Ծանոթագրություններ

Կատեգորիա:Լատվիայի ազգեր
Էյլի (երգչուհի)

**Էյլի** (հանգըլ՝ 에일리, ), իրական անունը Էմի Լի (,  ), ամերիկյան երգչուհի, ով ապրում է Հարավային Կորեայում։ Նա պայմանագիր է կնքել YMC Entertainment լեյբլի հետ, որի հետ էլ աշխատում է։

Առաջին սինգլը «Heaven» անունով, նա թողարկել է 2012 թվականի փետրվարին։

«KBS World»-ը նրան անվանում է «2012 թվականին Կ-փոփ բեմում դեբյուտ արած ամենակրակոտ սոլո երգչուհիներից մեկը»։

## Կենսագրություն
Էմի Լին ( ) ծնվել և մեծացել է ԱՄՆ-ում, Նյու Ջերսի նահանգում։ Դեռևս ապրելով այնտեղ, նա հայտնի է դառնում «YouTube» կայքում, կատարելով Մրայա Քերիի, Բեյոնսեի ու Ռիհաննայի երգերի քավեր տարբերակներն ու տեղադրելով դրանք իր կայքում։ Նա շատ հայտնի է եղել YouTube-ում և MySpace սոցիալական կայքում։ Բացի դրանից, նա նաև մասնակցել է The Maury Show երգիչների մրցույթին։

Հետագայում նա տեղափոխվում է Հարավային Կորեա։ Այնտեղ նա մասնակցություն է ունենում Singers and Trainees հեռուստածրագրում (որի ընթացքում նա երգում է Հվիսոնի հետ) և գրավում է առաջին տեղը։

Հետագայում նա իր դերասանական դեբյուտն է կատարում փոքրիկ հեռուստադորամայում, որտեղ նկարահանվում են նաև որոշ հայտնի հարավկորեական դերասան-երգիչ այդոլներ։ Իսկ 2012 թվականի փետրվարին տեղի է ունենում նրա մենակատարային երգչական դեբյուտը «Heaven» սինգլով։ Սինգլը Կորեայում ինչպես Gaon հիթ-շքերթում, այնպես էլ «Billboard» ամսագրի Korea K-Pop Hot 100-ում զբաղեցնում է երրորդ։

Ինչպես նաև այդ երգով նա ստացել է Cyworld Music Awards մրցանակաբշխության փետրվարյան մրցանակը «Ամսվա նորեկ» անվանակարգում։

## Հեռուստադորամաներ

## Այլ շոուներ
225px|մինի|աջից|Էյլին 2013 թվականի սեպտեմբերի 14-ին Lotte Family Festival-ի ժամանակ

## Սկավառակագրություն
### Ալբոմներ

#### Ստուդիական ալբոմներ

#### Այլ երգեր

### Սինգլներ

#### Սաունդթրեքներ

#### Այլ արտիստների հետ

#### Այլ սինգլներ

### Հիթ-շքերթային երգեր

### Այլ կատարումներ

#### Տեսահոլովակներ

## Մրցանակներ ու պարգևներ

### Մրցանակաբշխություններ
#### Cyworld Digital Music Awards

#### Asia Song Festival

#### MelOn Music Awards

#### Mnet Asian Music Awards

#### Golden Disk Awards

#### Seoul Music Awards

#### Mnet Pre-Grammy Awards

#### Gaon Chart K-Pop Awards

#### Korea Drama Awards

#### APAN Star Awards

#### After School Club Award

### Երաժշտական շոուներ
#### Show Champion

#### M! Countdown

#### Music Bank

#### Inkigayo

#### Immortal Songs 2

## Աղբյուրներ
* Official YMC Entertainment website
* Official Warner Music Japan website
* 
* 
* Эйли на сайте Warner Music Japan
* Երգերի օրինակներ
** 
** 
** 
* Биография Эйли  на сайте KBS World 

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի սոպրանոներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Բեմական կեղծանուններ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասաններ
Մարշմելոու

**Մարշմելոու** (), քաղցրավենիք, պաստեղի տարատեսակ, բայց առանց ձվի։ Մրգապաստեղի տարատեսակ է կազմված շաքարից կամ եգիպտացորենի օշարակից, տաք ջրում փափկեցված դոնդողանյութից և սպունգի աստիճանի հասցված խաղողաշաքարից, որոնց կարող են ավելացվել աննշան քանակի ներկանութ և բուրահաղորդիչներ։

Հաճախ անվանում են մինի-մրգապաստեղ։ Չնայած մարշմելոուի և մրգապաստեղի արտաքին նմանությանը, նրանք տարբեր ուտելիքներ են, քանի որ մարշմելոուի մեջ խնձորի խյուս և ձվի սպիտակուց չկա։

## Պատմություն
Մարշմելոու () անվանումը թարգմանվում է «Ճահճային փիփերթ», անգլերեն այսպես է կոչվում Փիփերթազգիների ընտանիքի «փիփերթ դեղային» բույսը, որի արմատներից ստանում էին մածուցիկ դոնդողանման սպիտակ զանգված։ Հետագայում սկսեցին փիփերթի փոխարեն օգտագործել դոնդողանյութ (ժելատին) և օսլա։ Ժամանակակից օդային մարշմելոուները հայտնվել են ԱՄՆ-ում 1950-ական թվականներին։ Այն սկսել է արտադրել Քրաֆթ ֆուդս () ընկերությունը.։
thumb|Պատրաստումը տնական պայմաններում

## Օգտագործում
Մարշմելոուի փոքր կտորներ ավելացնում են սալաթի, աղանդերի, պաղպաղակի մեջ, նրանով զարդարում են տորթեր և խմորեղեններ։ Ամերիկայում ընդունված է մարշմելոուի փոքր կտորները լցնել տաք կակաոյի մեջ և կրակի վրա խորովել։ Խորովելուց հետո, տաքանալով մարշմելոուն մեծանում է չափերով, դառնում օդեղեն ու մածուցիկ։
right|thumb|150px|Մարշմելոուի խորովելը խարույկի վրա։

Մարշմելոուն վաճառում են քաշով կամ տոպրակներով։ Առավել հաճախ նրանք սպիտակ են, սակավ գունավոր։ Լինում է նաև շոկոլադի կամ շաքարավենու (կարամել) ջնարակի մեջ թաթախված, ընկույզով կամ համային հավելանյութերով։ Լինում է մեծ և փոքր, կլոր և քառակուսի։

## Գրականություն
* М. Голденков. Hot dog too: разговорный английский, Минск : Современная школа, 2009, .էջ՝ 224 
* THE ANATOMY OF A MARSHMALLOW. JUST IN TIME FOR CAMPFIRE SEASON / Popular Science, Nov 26th, 2008 
* The Oxford Companion to Sugar and Sweets, Marshmallows -  էջ՝ 430-431, Katie Liesener, ISBN 978-0-19-931339-6, Oxford University Press, 2015 

## Ծանոթագրություններ

Կատեգորիա:Կոնֆետ
Արա Սաղաթելյան

**Արա Կառլենի Սաղաթելյան** (), հայ քաղաքական-հասարակական գործիչ, մանկավարժ, 2008-2017 թվականներին ՀՀ Նախագահի աշխատակազմի «Հանրային կապերի և տեղեկատվության կենտրոն» ՊՈԱԿ-ի տնօրեն, 2017-2018 թվականներին՝ ՀՀ ԱԺ աշխատակազմի ղեկավար-գլխավոր քարտուղար։

## Կրթություն
* 1987-1992 թթ. սովորել և ավարտել է Երևանի պետական համալսարանի ռուս բանասիրության ֆակուլտետը։

## Աշխատանքային գործունեությունը
* 1991-1992 թթ. - «Բորսային լրաբեր» թերթի գլխավոր խմբագիր։
* 1997-1999 թթ. - Մոսկվայի ժամանակակից հումանիտար ինստիտուտի Երևանի մասնաճյուղի պրոռեկտոր։
* 1999-2000 թթ. - «Հայկական ավիաուղիներ» ընկերության գլխավոր տնօրենի օգնական։
* 2001-2006 թթ. - ՀՀ Արդարադատության նախարարի մամուլի քարտուղար։
* 2003 թվականից - ՀՀ Նախագահի աշխատակազմի «Հանրային կապերի և տեղեկատվության կենտրոն» ՊՈԱԿ-ի տնօրեն։
* 2009 թ. հուլիսի 9-ին ՀՀ վարչապետի որոշմամբ նշանակվել է «Միր» միջպետական հեռուստառադիոընկերության միջպետական համակարգող խորհրդում Հայաստանի Հանրապետության կառավարության լիազոր ներկայացուցիչ։
* 2017 թվականին նշանակվել է ՀՀ ԱԺ աշխատակազմի ղեկավար-գլխավոր քարտուղար։

## Գիտամանկավարժական և հասարակական գործունեություն
* 2003 թվականից - Երևանի պետական համալսարանի մանկավարժության ամբիոնի դասախոս։
* «Հայաստանյան PR ասոցիացիա» հասարակական կազմակերպության նախագահ։
* «Կրթության զարգացում» հասարակական կազմակերպության փոխնախագահ, գիտական խորհրդի անդամ։
* Մի շարք գիտական հոդվածների հեղինակ։
* Մանկավարժական գիտությունների թեկնածու։

## Պարգևներ և կոչումներ
* Մովսես Խորենացու մեդալ (2013)
* Արդարադատության երկրորդ դասի խորհրդական։

## Ընտանիք
Արա Սաղաթելյանը տեխնիկական գիտությունների դոկտոր, պրոֆեսոր Էմմա Սաղաթելյանի որդին է, ՀՀ ԳԱԱ էկոլոգանոոսֆերային հետազոտությունների կենտրոնի տնօրեն Արմեն Սաղաթելյանի եղբայրը, ՀՀ Նախագահի նախկին մամուլի քարտուղար Արման Սաղաթելյանի հորեղբայրը։

## Ծանոթագրություններ

Կատեգորիա:1970 ծնունդներ
Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Հայ լրագրողներ
Կատեգորիա:Հայ հասարակական գործիչներ
Կատեգորիա:Հայ մանկավարժներ
Կատեգորիա:Հայ մեդիա գործիչներ
Կատեգորիա:Հայ քաղաքական գործիչներ
Կատեգորիա:Մանկավարժական գիտությունների թեկնածուներ
Կատեգորիա:Մովսես Խորենացու մեդալակիրներ
Կատեգորիա:Օգոստոսի 21 ծնունդներ
Եգիպտացիներ

մինի|298x298փքս
**Եգիպտացիներ** (արաբ. مِصرِيُّون, եգիպտ. արաբ. مَصرِيِّين), Եգիպտոսի բնակչության պայմանական անվանումը, որը կազմված է սուննի մուսուլմաններից և եգիպտացի քրիստոնյաներից՝ ղպտիներից։ Եգիպտացիներ բնակվում են նաև Իրաքում, Լիբիայում, Սաուդյան Արաբիայում, Արաբական Միացյալ Էմիրություններում և ԱՄՆ-ում։

## Կրոնը

Ներկայիս Եգիպտոսի բնակչության մեծամասնությունը (90%-ը), սուննի մուսուլմաններ են։ Բնակչության մի մասը հանդիսանում է էթնիկ փոքրամասնություն, ովքեր դավանում են քրիստոնեություն (ղպտիներ), կան նաև ուղղափառներ, կաթոլիկներ և բողոքականներ։ Քրիստոնյաները կազմում են Եգիպտոսի բնակչության մոտ 10%-ը։

## Պատմական ակնարկ

Հինավուրց ժամանակներից մինչև 7-րդ դարը, Եգիպտոսի հիմնական բնակչությունը կազմված էր էթնիկ եգիպտացիներից՝ ղպտիներից և այլ էթնիկ խմբերից, որոնք հինավուրց ժամանակաշրջանում ստեղծել էին հին եգիպտական քաղաքակրթությունը։ Եգիպտոսի մշակույթը զգալի փոփոխության ենթարկվեց, երբ այն զավթեց Ալեքսանդր Մակեդոնացին` տարածելով հելլենիզմը (Պտղոմեոսյան Եգիպտոս)։ Սակայն 7-րդ դարի Արաբական նվաճումներից սկիզբ առավ իսլամի տարածումը և բնակչության արաբացումը, որը հիմնականում ավարտվեց 14-րդ դարում։ Դա երկարատև և արյունահեղություններով լի գործընթաց էր, որն ուղեկցվել է Եգիպտոսի բնիկ ժողովրդի զանգվածային բռնաճնշումներով։

Ծովային ճանապարհորդություններն առաջին անգամ իրականացրել են եգիպտացիները։ Մոտավորապես 2500 տարի մեր թվարկությունից առաջ՝ նրանք կտրել-անցել են Կարմիր ծովը, իսկ մոտավորապես 1500 տարի մեր թվարկությունից առաջ՝ հայտնաբերել են Հնդկական օվկիանոսում գտնվող Սոքոթրա կղզին։

## Ծանոթագրություններ

Կատեգորիա:Եգիպտոսի ազգեր
Սուրբ Փրկիչ եկեղեցի (Ուսթըր)

**Ուսթըրի Սուրբ Փրկիչ եկեղեցի** (), Հայ Առաքելական եկեղեցի ԱՄՆ Մասաչուսեթս նահանգի Վուսթեր (Ուսթըր) քաղաքում։ Համարվում է Միացյալ Նահանգների առաջին հայկական եկեղեցին։

Սուրբ Փրկիչ եկեղեցին կառուցվել է 1891 թվականին։ Հյուսիսարևելյան Ամերիկայի հայերը հանգանակում են գումար այդ տարածքում ամբողջ ԱՄՆ-ում առաջին հայկական եկեղեցին կառուցելու համար։ Բնօրինակ եկեղեցու շենքը քանդվել է և տեղում վերականգնվել նախնական տեսքով արդեն 1952 թվականին։

Հայ Առաքելական Եկեղեցու Ամերիկայի թեմը հիմնվել է 1898 թվականին։ Առաջին հայ ավետարանական եկեղեցին նույնպես կառուցվել է Վուսթեր քաղաքում 1901 թվականին։

2002 թվականին հրատարակված *«Հիշողության պատառիկներ Հայոց ցեղասպանությունից» *գրքում ասվում է, որ եկեղեցու կառուցումը տեղի հայությանը շնորհել է մեծ չափով հարգանք քաղաքում, որը նախկինում չի եղել։ Մի մարդ անգամ հիշել է, որ շինարարությունից հետո իր հայրն այլևս չի հալածվել մյուս քաղաքաբնակների կողմից։

## Տես նաև
* Հայերը ԱՄՆ-ում

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:ԱՄՆ-ի հայոց արևելյան թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ուսթըրի եկեղեցիներ
Պոկեմոն

**Պոկեմոն** (` *պոկետտո մոնսուտա*,  — «գրպանային հրեշ»), ճապոնական հայտնի մեդիաֆրանշիզա, ստեղծված Սոտոսի Տաձիրիի կողմից 1996 թվականին։ Պոկեմոնների ապրանքային նշանը պատկանում է Nintendo-ին՝ հայտնի համակարգչային անիմացիոն խաղերի արտադրող ընկերությանը։

Պոկեմոնները առաջին անգամ հայտնի են դարձել «Pokémon Red և Blue» անիմացիոն խաղի արտադրության միջոցով։

Դրանից հետո նա դարձավ աշխարհի երկրորդ ամենատարածված համակարգչային խաղերի արտադրողը, մեկ հորիզոնականով զիջելով միայն «Նինթենդո» ընկերության կողմից ստեղծված համակարգչային խաղերի, ֆիլմերի և այլ լիզենզվարումների մեդիա ֆրենչայզ «Մարիո» ապրանքանիշին։

Պոկեմոնի մոտիվներով ստեղծվել են բազմաթիվ անիմեներ, ինչպես նաև մեծ հեզինակություն վայելով մանգաներ, կոլեկցիոն քարտային խաղեր և նմանատիպ ապրանքանիշներ։

*«Պոկեմոն»* բառը թարգմանաբար նշանակում է «գրպանի հրեշ»՝ օժտված գերբնական հանկություններով։ Ներկայումս առանձնացված են 721 տարբեր տեսակի պոկեմոններ
: Պոկեմոնների հորինված աշխարհում կան նաև մարդիկ, ովքեր կոչվում են պոկեմարզիչներ։

Նրանք նախատեսված են պոկեմարտերի համար։ Պոկեմարտը իրենից ներկայացնում է երկու և ավելի ուժերի բախում, որտեղ պոկեմարզիչները մրցում են պոկեմոններով։ Մարտը համարվում է ավարտված, երբ կողմերից մեկի պոկեմոնը մյուսին հասցնում է նրան, որ վերջինս ուշաթափ է լինում (կամ մահանում է, սակայն սա հազվադեպ)։

Կա նաև այլ միջոց, երբ կողմերից մեկը մտածելով իր պոկեմոնի մասին հանձնվում է։

## Ծանոթագրություններ

Կատեգորիա:1980-ականների խաղալիքներ
Կատեգորիա:Ճապոնական ապրանքանիշեր
Էվենկներ

240px|frameless|աջից
մինի|240px|Էվենկ ընտանիք (վաղ 1900-ականներ)
**Էվենկներ** (նախկինում՝ տունգուսներ, ինքնանվանումը՝ էվենկիլ), ազգություն, ովքեր ապրում են Ռուսաստանում (Սիբիր, Հեռավոր Արևելք, Սախալին), Մոնղոլիայում և Չինաստանում։ Հանդիսանում են Էվենկական շրջանի բնակչության հիմնական մասը։ Խոսում են էվենկերեն։

Կատեգորիա:Ռուսաստանի ազգեր
Պևերիլ Պիկ

**Պևերիլ Պիկ** (), պատմական վեպ՝ գրված Վալտեր Սքոթի կողմից և հրատարակված 1823 թվականին «Constable & Robinson» հրատարակչությունում։

## Սյուժե
Վեպում պատկերված իրադարձությունները տեղի են ունենում Անգլիայում Ստյուարտների ռեստավրացիայի ժամանակներում։ Սկսվում է պատմությունը Կառլ II արքայի գահակալությունից՝ 1660 թվականից, և ավարտվում է 1678 թվականին։

## Ստեղծման պատմություն
«Պևերիլ Պիկ» վեպի վրա աշխատելը սկզբնական շրջանում ընթանում էր բավականին արագ։ Սակայն գրելու ընթացքում հեղինակը դադարեցնում է աշխատանքները, քանի որ ուղևորվում է դեպի Էդինբուրգ՝ Գեորգ IV արքայի հետ հանդիպման։ Ինչպես նաև Վալտեր Սքոթը թախծում էր իր ընկերոջ՝ Ուիլյամ Էրսկինի մահվան կապակցությամբ։ Այսպիսով գրքի ավարտը ծանրագույն պայմաններում եղավ և միան ֆինանսական դրությունը ստիպեց ավարտել վեպը։ Միայն երրորդ հատորի ավարտից հետո գրողի ոգեշնչությունը տեղն եկավ։ Գիրքը հրապարակվել է 1823 թվականի հունվարի 7-ին։

Ինչպես նախորդ վեպերի, այնպես էլ սրա համար ժամանակաիցների արձագանքը տարաբնույթ է.: Կոմերցիոն առումով վեպը հաջողված էր, չնայած բոլոր 4 հատորների բարձր գներին։

## Ծանոթագրություններ

## Արտաքին հղումներ
* 

Կատեգորիա:1823 վեպեր
Կատեգորիա:Անգլերեն գրքեր
Կատեգորիա:Պատմական վեպեր
Կատեգորիա:Վալտեր Սքոթի վեպեր
Նայջելի արկածները

**Նայջելի արկածները** (), պատմական վեպ գրված Վալտեր Սքոթի կողմից՝ հրատարակված 1822 թվականին։ Գործողությունները կատարվում են Անգլիայում՝ Հակոբ Ա թագավորի օրոք։

Ժամանակակից քննադատների կողմից նշված կարծիքները տարաբնույթ էին։ *Literary Gazette*, *Blackwood’s Magazine* պարբերականները վեպի մասին խոսել են դրական։ Լեդի Հերմիոնին քննադատները որակել են որպես ապօրինի կերպար։ *The Examiner* և *The Gentleman's Magazine* պարբերականները գիքն համարել են թույլ՝ նշելով դրա ամբողջականության բացակայությունը։ Բայցևայնպես վաճառքը բավականին հաջող ընթացավ։ Ըստ Վալտեր Սքոթի հրատարակիչ Արչիբալդ Կոնստեբլայի հաղորդման՝ գրքի առաջին 7 հազար օրինակները Լոնդոնում վաճառվել են հենց տպագրության առավոտյան. գնորդները գիրքը կարդում էին հենց փողոցներում։

## Ստեղծման պատմություն
Հեղինակը «Ծովահեն» վեպը ավարտելուց հետո՝ 1821 թվականի հոկտեմբերին անմիջապես սկսում է այս գրքի վրա աշխատել։ Գրքի առաջաբանում գրված է.





Առաջին հատորն ավարտել է Սուրբծննդյան տոների նախօրեին։ 1822 թվականի մարտին վեպը գործնականորեն ավարտված էր։

## Ծանոթագրություններ

## Արտաքին հղումներ
* 

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Պատմական վեպեր
Կատեգորիա:Վալտեր Սքոթի վեպեր
Սերբ-բուլղարական պատերազմում զոհվածների հուշարձան (Վիդին)

**Սերբ-բուլղարական պատերազմում զոհվածների հուշարձան**, բուլղարացի քանդակագործ Անդրեյ Նիկոլովի կերտած հուշարձանը՝ նվիրված 1885 թվականի Սերբ-բուլղարական պատերազմի ժամանակ զոհվածներին։

## Նկարագրություն
Հուշարձանի ստեղծման աշխատանքներն սկսվել են 1908 թվականին, պաշտոնական բացումը տեղի է ունեցել 1911 թվականի նոյեմբերի 12-ին։ Բրոնզաձույլ արձանն ստեղծվել է Փարիզում և տեղափոխվել է Բուլղարիա։

Տեղացիները հուշարձանն անվանում են նաև «սգացող զինվորը»։

Վիդին այցելած անգլիացի լրագրողը հուշարձանի մասին ասել է.

## Հեղինակ
* Քանդակագործ՝ Անդրեյ Նիկոլով

## Պատկերասրահ

Vidin-memorial-of-serbo-bulgarian-war-plaque.jpg
BASA-1735K-1-344-13-Vidin.jpg


## Ծանոթագրություններ

Կատեգորիա:Բուլղարիայի հուշարձաններ
Կատեգորիա:Հուշարձաններ այբբենական կարգով
Կատեգորիա:Վիդինի շենքեր և կառույցներ